حرب فييتنام

حرب ڤييتنام (انجليزى: Vietnam war; ڤييتنامى: Chiến tranh Việt Nam) كانت جزء من الحرب البارده و ظهرت على هيئة صراع مسلح حصل فى جنوب شرق اسيا (فييتنام و لاوس و كامبوديا) ما بين سنة 1959 و 30 ابريل 1975. القوى اللى شاركت فى الحرب بشكل مباشر او مش مباشر كانت كانت متقسمه لمعسكرين:المعسكر الاول كان بيضم فييتنام الشماليه و الفييت كونج ( من فييتنام الجنوبيه) و الباتيت لاو (من لاوس) و الخمير الحمر (من كامبوديا) مدعومين بشكل مش مباشر ببعض الدول الشيوعيه زى الصين و الاتحاد السوفييتى و كوريا الشماليه و حلف وارسو.
300px|thumb|القاذفه الامريكيه B-52 و هى بترمى حمولتها من القنابل على ڤييتنام.
المعسكر التانى كان بتقوده امريكا و جنبها فييتنام الجنوبيه و كوريا الجنوبيه و اوستراليا و الفيليبين و نيوزيلاندا و جمهورية الخمير ( كامبوديا) و تايلاندا و مملكة لاوس.

انتهت الحرب بانتصار هوتشى منه من فييتنام الشماليه (المعسكر الشيوعى ) و اترتب على الانتصادر دا سيطرة الشيوعيين على سايجون عاصمة فييتنام الجنوبيه و توحيدها مع فييتنام الشماليه و كمان سيطرة الشيوعيين على الحكم فى لاوس و كامبوديا.

حرب فييتنام كانت من افظع الحروب فى التاريخ الحديث من شكل المجازر اللى حصلت فيها و الاعداد الهايله من اللى اتقتلو و اتشردو فى منطقة جنوب شرق اسيا.الحرب كلفت فييتنام ما بين 3 لـ 4 مليون قتيل (من الشمال و الجنوب ) و ما بين 1.5 لـ 2 مليون قتيل من لاوس و كامبوديا.امريكا خسرت فى الحرب 58,159 عسكرى.

تصنيف:حروب امريكا
تصنيف:عصر حديث
تصنيف:فييتنام